**Filemail.com** er en online tjeneste som spesialiserer seg på overføring av store filer. Tjenesten er utviklet av det norske IT selskapet Degree Consulting Group AS, og gir brukere (både registrerte og uregistrerte) muligheten til å laste opp store filer fra sin datamaskin. Disse filene blir lagret på en filserver mens mottakeren av filen får en e-post med en lenke til nedlastingssiden. Filemail.com ble kjent verden rundt for sin sjenerøse tjeneste som tillot brukere å sende opp til 2 GB filer per dag helt gratis.

Funksjonalitet
--------------

Filemail.com sitt konsept går ut på at brukere kan indirekte dele filer mellom datamaskiner, med Filemail.com som mellomledd. Tjenesten kommer som et alternativ til å sende filer via e-post som vedlegg (vanligvis svært begrenset mulighet for store filer), FTP overføring eller deling av filer via fysiske medier (CD, minnepenn, ol.).

Alt du trenger for å bruke tjenesten er en nettleser med flash player installert, registrering er bare nødvendig for betalende kunder. Avsenderen laster opp filen(e) via et opplastingsvindu på websiden hvor informasjon som avsender, mottaker(e) og en beskjed legges til. En liten e-post blir levert til mottakeren(e) med en lenke til hvor filen(e) kan lastes ned. Lenken kan også bli gitt ut direkte til mottaker via andre sosiale medier. Hvis ønskelig kan avsender motta bekreftelse når mottaker laster ned filen(e).

Opplastingsvinduet tillater brukeren til å velge mange filer samtidig, noe som gjør det veldig enkelt å bruke tjenesten. Mottaker kan selv velge hvilke av filene de ønsker å laste ned og har også muligheten til å laste ned alle filene pakket i en .ZIP-fil.

Avsender kan også velge funksjoner som antall ganger en fil kan lastes ned og antall dager filene skal være tilgjengelig. I begge tilfeller finnes det en øvre grense (eller ingen grense), avhengig av hvilke type konto senderen har. I alle tilfeller er det ingen begrensninger på båndbredde, antall mottakere eller antall samtidige nedlastinger.

Filene blir lastet opp til en av flere Filemail.com filservere som for øyeblikket er i Oslo (Norge), Frankfurt am Main (Tyskland), St. Louis (USA) og Johor Bahru (Malaysia). For å få best mulig hastighet blir filserveren nærmest senderen automatisk valgt.

I tillegg til websiden, kan også tjenesten brukes via *Filemail Desktop* for Windows/Mac/Linux brukere, med ekstra muligheter (som dra og slipp funksjonalitet) og også *Filemail Outlook Add-in*, som integreres med Microsoft Outlook for å sende filer med Filemail uten å forlate e-post programmet.

### Sikkerhet

Filemail.com er ukryptert for uregistrerte brukere, mens all trafikk og overføring kjører over HTTPS/SSL for betalende kunder.

Historie
--------

Ideen bak Filemail.com startet sommeren 2007 da utviklerne Stian Tonaas Fauske og Njål Arne Gjermundshaug så behovet for et alternativ til de mange problemene rundt sending av store filer. Tjenestene som allerede fantes var enten for innviklede, hadde for mange begrensninger eller krevde registrering/betaling. 1. februar 2008 lansertes en beta versjon av Filemail.com og senere dukket første versjon opp (1. september 2008), nå (april 2010) tilgjengelig på 18 språk. Innen tjenesten ble offisielt lansert hadde websiden allerede hatt 200 000 brukere og dette på tross av at tjenesten var lansert i det stille. Jungeltelegrafen spredte ordet og tjenestens natur gjorde at alle som mottok filer også ble potensielle brukere.

Mottakelse
----------

Anmeldere over hele verden roste Filemail.com for sin enkelhet kombinert med få begrensningers. 20. mai ble siden valgt ut som "cool site of the day" på *The Kim Komando Show* og i januar 2009 mottok Filemail.com prisen for "Årets produkt 2008" av PC World.

Referanser
----------

1. 1 2 3 4 5  «Årets produkt 2008» **(Norsk)**. PC World. 6. januar 2009. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 28. april 2010.  «Arkivert kopi». Arkivert fra originalen 18. juli 2011. Besøkt 30. april 2010.
2. 1 2 3  Marius Jørgenrud (5. september 2008). «Globale ambisjoner for norsk filtjeneste» **(Norsk)**. Digi.no. Arkivert fra originalen 25. desember 2009. Besøkt 28. april 2010.
3. 1 2 3  «ユーザー登録無しで相手に最大2GBのファイルを無料で送信できるネットサービス「Filemail」» **(Japansk)**. Gigazine.net. 8. mai 2008. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 28. april 2010.  «Arkivert kopi». Arkivert fra originalen 9. mai 2010. Besøkt 14. april 2019.
4. 1 2 3  Kiril Skorodelov. «Передача файлов: размер имеет все меньше значения» **(Russisk)**. BBC. Besøkt 28. april 2010.
5. 1 2 3  Iver Gamme (8. april 2008). «Smart og effektiv fildeling» **(Norsk)**. PC World. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 28. april 2010.  «Arkivert kopi». Arkivert fra originalen 13. august 2010. Besøkt 30. april 2010.
6. ↑  «Sammenlikning av medlemskap» **(Norsk)**. Filemail.com. Arkivert fra originalen 14. august 2010. Besøkt 28. april 2010.  «Arkivert kopi». Arkivert fra originalen 14. august 2010. Besøkt 30. april 2010.
7. 1 2  «Filemail Corporate Security» (PDF) **(Engelsk)**. Filemail.com. november 2009. Arkivert fra originalen (PDF) 11. juli 2011. Besøkt 28. april 2010.  «Arkivert kopi» (PDF). Arkivert fra originalen (PDF) 11. juli 2011. Besøkt 30. april 2010.
8. ↑  «Filemail Outlook Add-in» **(Norsk)**. Filemail.com. Arkivert fra originalen 14. august 2010. Besøkt 28. april 2010.  «Arkivert kopi». Arkivert fra originalen 14. august 2010. Besøkt 30. april 2010.
9. ↑  Thomas Bjørlo (7. januar 2009). «FileMail – Det har aldri vært lettere å sende store filer!» **(Norsk)**. Teknikmagasinet. Arkivert fra originalen 17. august 2009. Besøkt 28. april 2010.  «Arkivert kopi». Arkivert fra originalen 17. august 2009. Besøkt 30. april 2010.
10. ↑  Frode Haugen (5. september 2008). «Norske gründere bak ny fildelingstjeneste» **(Norsk)**. Teknofil. Besøkt 28. april 2010.
11. ↑  «Filemail : Large File Transfer Site» **(Engelsk)**. Makeuseof.com. Arkivert fra originalen 6. mars 2010. Besøkt 28. april 2010.  «Arkivert kopi». Arkivert fra originalen 6. mars 2010. Besøkt 30. april 2010.
12. ↑  «Cool Sites - Sharing Large Files» **(Engelsk)**. The Kim Komando Show. 20. mai 2008. Arkivert fra originalen 24. juli 2011. Besøkt 28. april 2010.  «Arkivert kopi». Arkivert fra originalen 24. juli 2011. Besøkt 30. april 2010.

Eksterne lenker
---------------

* Filemail.com
* Degree Consulting Group